*Na temelju članka 54. st.1. Zakona o ustanovama (NN br. 76/93, 29/97,47/99, 35/08 i 127/19), članka 98. i članka 118. st.2. t.3. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13, 136/14, 152/14, 7/17, 68/18, 98/19, 64/20) i članka 82. stavak 1. točka 3. Statuta Ekonomske škole Mije Mirkovića Rijeka Školski odbor Ekonomske škole Mije Mirkovića Rijeka na 59. elektronskoj sjednici pod točkom 2. dnevnog reda donosi*

 ***II. IZMJENE I DOPUNE STATUTA***

***EKONOMSKE ŠKOLE MIJE MIRKOVIĆA RIJEKA***

***Članak 1.***

*U Statutu Ekonomske škole Mije Mirkovića Rijeka usvojenom na 39. sjednici Školskog odbora održanoj dana 4. travnja 2019. godine uz prethodnu suglasnost osnivača Primorsko-goranske županije (KLASA:022-04/19-01/8; URBROJ: 2170/1-01-01/6-19-79) od 4. ožujka 2019. godine te*

*I. Izmjenama Statuta Ekonomske škole Mije Mirkovića Rijeka usvojenim na 50. sjednici Školskog odbora održanoj dana 22. svibnja 2020. godine uz prethodnu suglasnost osnivača Primorsko-goranske županije (KLASA: 022-04/20-01/17; URBROJ: 2170/1-01-01/6-20-73) od 4. svibnja 2020. godine.*

*U članku 15. stavak 2. mijenja se i glasi:*

 *„Strukturu razrednih odjela i broj učenika po programima planira osnivač u suradnji sa školom te ga dostavlja Ministarstvu.“*

***Članak 2.***

*U članku 15. iza stavka 2. dodaje se novi stavak 3. koji glasi:*

*„Konačan plan strukture razrednih odjela i broj učenika po programima izrađuje Ministarstvo.“,*

*a dosadašnji stavak 3. postaje stavak 4.*

***Članak 3.***

*Članak 84. stavak 2. točka 1. mijenja se i glasi:*

*„1) završen studij odgovarajuće vrste za rad na radnom mjestu nastavnika ili stručnog suradnika u školi, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij;
d) položen stručni ispit za nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi.“*

***Članak 4.***

*U članku 148. stavku 1. točka 4. briše se.*

***Članak 5.***

*Članak 182. briše se.*

***PRIJELAZNE I ZAVRŠNE ODREDBE***

***Članak 6.***

*II. Izmjene i dopune Statuta Ekonomske škole Mije Mirkovića Rijeka stupaju na snagu i primjenjuju se dan nakon dana objave na oglasnoj ploči Škole.*

*KLASA: 012-03/20-01/03*

*URBROJ: 2170-56-01-20-01*

*U Rijeci, 12. studenoga 2020. godine*

*Predsjednik Školskog odbora*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kornelija Tonsa, prof.*

*Na II. Izmjene i dopune Statuta Ekonomske škole Mije Mirkovića Rijeka osnivač Primorsko – goranska županija dala je prethodnu suglasnost dana 2. studenoga 2020. godine (KLASA: 022-04/20-01/39; URBROJ: 2170/1-01-01/6-20-16).*

*II. Izmjene i dopune Statuta Ekonomske škole Mije Mirkovića Rijeka objavljene su na oglasnoj ploči Škole dana 26. studenoga 2020. godine , a stupile su na snagu i primjenjuju se od 27. studenoga 2020. godine.*

 *Ravnateljica*

*\_\_\_\_\_\_\_\_\_\_\_\_\_\_\_\_\_\_\_\_\_*

*Nataša Jokić Nastasić, prof.*